

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 26.augustā **Nr.527**

(prot.Nr.35, 7.§)

**Par nekustamā īpašuma Stropu ielā 40, Daugavpilī, daļas nodošanu bezatlīdzības lietošanā biedrībai “Latgales ūdens sporta veidu centrs “Dinaburg””**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta, trešo, trešo prim, un sesto daļu, izskatot biedrības „Latgales ūdens sporta veidu centrs “Dinaburg”” 2021.gada 23.jūlija iesniegumu (reģistrēts Daugavpils pilsētas pašvaldības iestāde “Sporta pārvalde”, 2021.gadā 23.jūlijā ar Nr.1.11/421) ar lūgumu nodot bezatlīdzības lietošanā telpas Stropu ielā 40, Daugavpilī, ņemot vērā to, ka biedrības darbība veicina sporta attīstību Daugavpilī un Latgales reģionā un to, ka biedrībai ar Valsts ieņēmumu dienesta 2021.gada 7.maija lēmumu Nr. 32.6/8.71/14566 piešķirts sabiedriskā labuma organizācijas statuss, Daugavpils domes Īpašuma un mājokļu komitejas 2021.gada 19.augusta sēdes atzinumu, Daugavpils domes Izglītības un kultūras jautājumu komitejas 2021.gada 19.augusta sēdes atzinumu, Daugavpils domes Finanšu komitejas 2021.gada 19.augusta sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav,**Daugavpils dome nolemj:**

1. Nodot bezatlīdzības lietošanā sabiedriskā labuma organizācijai – biedrībai „Latgales ūdens sporta veidu centrs “Dinaburg”” (reģ.Nr.40008283746, juridiskā adrese: Arhitektu iela 22-28, Daugavpils), Daugavpils pilsētas pašvaldībai piederošā nekustamā īpašuma, kadastra numurs 0500 027 0306, Stropu ielā 40, Daugavpilī, daļu – neapdzīvojamās telpas Nr.001-1., Nr.001-2., kas atrodas ēkas, būves kadastra apzīmējums 05000270306001, pirmajā stāvā un telpas Nr.001-3., Nr.001-4., Nr.001 -15., Nr.001-21., Nr.001-22., kas atrodas ēkas, būves kadastra apzīmējums 05000270306002, pirmajā un otrajā stāvā, ar kopējo platību 177.6 m², un zemes gabala ar kadastra apzīmējumu 0500 027 0306, 2626 m2 platībā 1776/3313 domājamās daļas, turpmāk – Īpašums, līdz 2025.gada 30.jūnijam, bet ne ilgāk kā uz laiku, kamēr biedrībai ir sabiedriskā labuma organizācijas statuss.

2. Ēkas, būves kadastra apzīmējums 05000270306002, kopējā bilances vērtība uz 31.08.2021. ir 174720,77 EUR ( viens simts septiņdesmit četri tūkstoši septiņi simti divdesmit *euro* un 77 centi), ēkas, būves kadastra apzīmējums 05000270306001, kopējā bilances vērtība uz 31.08.2021. ir 8416,09 EUR (astoņi tūkstoši četri simti sešpadsmit *euro* un 9 centi) un zemes gabala ar kadastra apzīmējumu 05000270306 bilances vērtība uz 31.08.2021. ir 14942,00 EUR (četrpadsmit tūkstoši deviņi simti četrdesmit divi *euro* un 00 centi).

3.Īpašuma bezatlīdzības lietošanas mērķis ir biedrības “Latgales ūdens sporta veidu centrs “Dinaburg”” mācību treniņu procesa nodrošināšana. Neapdzīvojumu telpu Nr.001-1., Nr.001-2., Nr.001-3., Nr.001-4., Nr.001 -15., Nr.001-21., Nr.001-22. biedrība “Latgales ūdens sporta veidu centrs “Dinaburg”” lieto atbilstoši ar Daugavpils pilsētas pašvaldības iestādi „Sporta pārvalde” saskaņotam grafikam, ievērojot Daugavpils pilsētas domē dibināto profesionālo ieviržu sporta izglītības iestāžu mācību – treniņu procesus.

4. Nododamais Īpašums ir labā tehniskā stāvoklī.

5. Biedrība “Latgales ūdens sporta veidu centrs “Dinaburg”” ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim un lietot to tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

6. Īpašums nododams atpakaļ, ja:

6.1. Īpašums tiek izmantots pretēji tā nodošanas bezatlīdzības lietošanā mērķim;

6.2. biedrībai “Latgales ūdens sporta veidu centrs “Dinaburg”” tiek anulēts sabiedriskā labuma organizācijas statuss;

6.3. iestājies 2025.gada 30.jūnijs un Daugavpils pilsētas dome nav pieņēmusi lēmumu par Īpašuma atkārtotu nodošanu bezatlīdzības lietošanā biedrībai “Latgales ūdens sporta veidu centrs “Dinaburg””;

6.4. tiek izbeigts līgums par Īpašuma nodošanu bezatlīdzības lietošanā pirms lēmuma 1.punktā norādītā termiņa.

7. Pilnvarot Daugavpils pilsētas pašvaldības iestādi “Sporta pārvalde” (reģ.Nr.90011647754, juridiskā adrese Stacijas iela 47A, Daugavpils) sagatavot un noslēgt līgumu par Īpašuma nodošanu bezatlīdzības lietošanā biedrībai “Latgales ūdens sporta veidu centrs “Dinaburg””.

Domes priekšsēdētājs *(personiskais paraksts)*  A.Elksniņš